Diari Oficial de la Generalitat Valenciana


Sumari del DOGV 3701, del 03-03-2000 (2000/1452)

Informació pública de les bases per a la convocatòria per a la contractació laboral indefinida d'una plaça de monitor de poliesportiu anunciada en l'oferta d'ocupació pública.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3701

Data del DOGV
:   03-03-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/1452


Data del document
:   30-12-1999

Organisme emissor
:   Ajuntament de Gandia

Tipus de document
:   Convocatòria

Descriptors 

:   * Gandia
    * concurs administratiu
    * esport
    * administració local

Informació pública de les bases per a la convocatòria per a la contractació laboral indefinida d'una plaça de monitor de poliesportiu anunciada en l'oferta d'ocupació pública. [2000/A1452]
  
De conformitat amb el que ha acordat la Comissió de Govern de l'Ajuntament de Gandia en la sessió del dia 30 de desembre de 1999, sobre l'aprovació de bases per a la selecció d'un monitor de poliesportiu, vacant en la plantilla municipal i anunciada en l'oferta d'ocupació pública de 1999, mitjançant una resolució de l'Alcaldia Presidència d'aquesta mateixa data, s'ha resolt el que segueix:
  
Únic
  
Convocar proves per a la selecció d'un monitor de poliesportiu, de conformitat amb les bases aprovades per la Comissió de Govern en la sessió de 30 de desembre de 1999, que tenen el tenor literal següent:
  
Bases de la convocatòria per a la contractació laboral indefinida d'una plaça de monitor de poliesportiu anunciada en l'oferta d'ocupació pública de l'Ajuntament de Gandia per a 1999.
  
Primera. Objecte
  
L'objecte d'aquesta convocatòria és la provisió, mitjançant contracte laboral indefinit, de la plaça que s'assenyala, vacant en la plantilla de personal laboral de l'Ajuntament de Gandia.
  
Plaça Núm.
  
Monitor poliesportiu Una
  
La plaça convocada s'equipara, a l'efecte de la titulació exigida, amb el següent grup de l'article 25 de la Llei 30/1984.
  
Plaça de monitor de poliesportiu: nivell de titulació equiparat al del grup D.
  
La persona seleccionada percebrà les retribucions que s'assenyalen, en cada moment, d'acord amb la normativa jurídica aplicable.
  
Segona. Normativa aplicable
  
El procés selectiu s'ajustarà al que disposen aquestes bases, i en tot allò que no s'hi haja previst, a la Llei 30/1984, de 2 de agost, la Llei 7/1985, de 2 d'abril, el Reial Decret Legislatiu 781/1986, de 18 d'abril, el Decret Legislatiu de 24 d'octubre de 1995, del Consell de la Generalitat Valenciana, i la seua modificació aprovada per la Llei 8/1995, de 29 de desembre, de la Generalitat Valenciana, el Decret 33/1999, de 9 de març, del Consell de la Generalitat Valenciana, el Reial Decret 896/1991, de 7 de juny, el Reial Decret 364/1995, de 10 de març, i a la resta de les disposicions legals i reglamentàries aplicables.
  
Tercera. Sistema de provisió
  
La plaça convocada serà proveïda mitjançant el sistema d'oposició lliure.
  
Quarta. Requisits
  
Per a ser admeses a las proves d'accés, caldrà que les persones aspirants complisquen els següents requisits:
  
a) Ser espanyol o nacional de qualsevol estat de la Unió Europea.
  
b) Haver complit 18 anys d'edat i no excedir d'aquella en què es puga accedir a la jubilació en el règim general de la Seguretat Social.
  
c) Posseir la següent titulació: graduat escolar o equivalent
  
d) No patir cap malaltia o defecte físic que impedisca l'exercici de les corresponents funcions.
  
e) No haver sigut separat mitjançant un expedient disciplinari, del servei de qualssevol administracions públiques, ni estar inhabilitat per a l'exercici de les funcions públiques.
  
Caldrà posseir aquests requisits, com a data límit, l'últim dia del termini de presentació d'instàncies, i mantenir-los en el moment de la contractació, si pertoca.
  
Cinquena. Instàncies
  
Les persones que desitgen participar en les proves selectives hauran de sol·licitar-ho mitjançant una instància que s'adreçarà a la presidència de la corporació i es presentaran al Registre General durant el termini de 20 dies naturals comptadors a partir de l'endemà de la publicació de l'extracte de la convocatòria en el Boletín Oficial del Estado.
  
Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
El model d'instància per a prendre part en les proves selectives, el facilitarà gratuïtament l'Ajuntament (Oficina d'Informació). Les persones aspirants, abans de presentar la instància, satisfaran els drets d'examen que ascendeixen a la quantia de 2.000 pessetes, i hauran d'adjuntar a la instància un resguard acreditatiu del seu ingrés al compte 2077/0107/31/0507301999 de Bancaixa, o. p. de Gandia, a nom de l'Ajuntament de Gandia. Si el pagament, es va efectuar mitjançant un gir postal o telegràfic, caldrà consignar en la instància el número de gir.
  
Per a ser admeses i prendre part en les proves selectives, a més de les circumstàncies personals, les persones sol·licitants hauran d'exposar en les instàncies que compleixen tots els requisits exigits, referits sempre a la data d'acabament del termini assenyalat per a la presentació de les instàncies, i que es comprometen a presentar el jurament preceptiu o promesa. Aquestes condicions s'hauran de mantenir al llarg de tot el procés selectiu durant el qual, en qualsevol moment, podran ser requerides les persones aspirants per a efectuar les comprovacions oportunes.
  
Sisena. Admissió de les persones aspirants
  
Finalitzat el termini d'admissió d'instàncies, mitjançant una resolució de l'Alcaldia s'aprovaran les llistes provisionals de persones aspirants admeses i excloses, que es faran públiques en el Butlletí Oficial de la Província i al tauler d'edictes de la casa consistorial, contra aquesta resolució es podrà presentar una reclamació en el termini de 10 dies hàbils. Les reclamacions, si n'hi ha, seran acceptades o rebutjades en la resolució per què s'aproven les llistes definitives, que es faran públiques, així mateix, en la forma indicada.
  
En el cas que no es presente cap reclamació, les llistes provisionals esdevindran automàticament definitives, i es farà constar en la resolució de l'Alcaldia.
  
El errors de fet podran esmenar-se en qualsevol moment, d'ofici o a petició de la persona interessada.
  
En qualsevol cas, a fi d'evitar errors, i en el cas que es produïren possibilitar l'esmena dins del termini i en la forma escaient, les persones aspirants comprovaran, fefaentment, no sols que no figuren en la relació de persones excloses, sinó, a més, que els seus noms consten en la d'admeses.
  
Si en qualsevol moment del procés selectiu el tribunal s'assabenta que alguna de les persones aspirants no té la totalitat dels requisits exigits en aquestes bases, amb la prèvia audiència de la persona interessada, es proposarà la seua exclusió a l'alcalde president de l'Ajuntament, indicant les inexactituds o falsedats formulades per la persona aspirant en la sol·licitud d'admissió a les proves selectives i als efectes oportuns.
  
Setena. Tribunals
  
El tribunal qualificador que jutjarà el procés selectiu estarà compost de la manera següent:
  
- President: el de la corporació o membre d'aquesta en qui delegue.
  
- Secretari: el de la corporació o funcionari o funcionària en qui delegue, que actuarà, a més, com a vocal.
  
- Vocals:
  
· Un representant de la Generalitat Valenciana.
  
· Dos tècnics o experts designats pel president de la corporació.
  
· Dos representants del personal de la corporació proposats per les dues organitzacions sindicals més representatives a l'Ajuntament (un per cada una de les organitzacions sindicals).
  
Podrà assistir a les sessions del tribunal un membre corporatiu representant de cada grup polític municipal, que actuarà amb veu i sense vot.
  
La designació dels membres del tribunal inclourà la dels suplents respectius i es farà pública en el Butlletí Oficial de la Província, i també al tauler d'anuncis de la corporació.
  
La composició del tribunal serà predominantment tècnica i els vocals hauran de posseir una titulació o especialització iguals o superiors a les exigides per a l'accés a les places convocades.
  
L'Ajuntament sol·licitarà als òrgans corresponents la designació dels representants respectius, que haurà d'efectuar-se en el termini dels 20 dies següents al de la recepció de la sol·licitud.
  
El tribunal podrà disposar la incorporació als seus treballs, per a alguna o algunes proves, d'assessors o especialistes que es limitaran a l'exercici de la seua especialitat tècnica; i d'acord amb aquesta, especialment, col·laboraran amb el tribunal.
  
El tribunal no podrà constituir-se ni actuar sense l'assistència, com a mínim, de la meitat més u dels components, titulars o suplents, indistintament.
  
Hauran d'abstenir-se de formar part dels òrgans de selecció de personal:
  
- Les persones que en els cinc anys anteriors a la publicació de la convocatòria hagen realitzat tasques de preparació de persones aspirants a proves selectives d'accés a l'administració pública.
  
- Les persones que estiguen sotmeses a algun dels supòsits a què es refereix l'article 28.2 de la Llei 30/1992.
  
Així mateix, les persones aspirants podran recusar els membres del tribunal en la forma que disposa l'article 21 de l'esmentada llei.
  
El tribunal que actue en aquestes proves tindrà la categoria establida en el Reial Decret 236/1988, de 4 de març
  
Vuitena. Calendari de les proves
  
La data, hora i lloc d'inici de les proves selectives s'anunciarà en el Butlletí Oficial de la Província de València.
  
Una vegada començades les proves selectives, no serà obligatòria la publicació dels successius anuncis de la resta d'exercicis i incidències en el Butlletí Oficial de la Província. El tribunal haurà de fer públics aquests anuncis al local on s'hagen realitzat les proves anteriors i al tauler d'anuncis de l'Ajuntament, amb una antelació de 12 hores si es tracta del mateix exercici, o de 48 hores si es tracta d'un de nou.
  
L'ordre d'actuació de les persones aspirants en aquells exercicis que no puguen realitzar-se conjuntament serà el determinat prèviament per la Generalitat Valenciana per a la selecció del seu personal, segons l'últim sorteig realitzat a què es refereix l'article 10.3 del Decret 33/1999, de 9 de març, del Consell de la Generalitat Valenciana.
  
Les persones aspirants seran convocades en crida única, llevat de casos de força major degudament justificats i apreciats lliurement pel tribunal. La no-presentació d'una persona aspirant, en el moment de ser cridada a qualsevol dels exercicis obligatoris, determinarà automàticament la pèrdua del dret a participar en aquest exercici i en els successius, i quedarà exclosa del procés selectiu.
  
El tribunal podrà requerir en qualsevol moment que cada una de les persones aspirants acredite la seua identitat, i a aquest efecte hauran d'anar proveïdes del document nacional d'identitat.
  
Entre l'acabament d'un exercici i l'inici del següent haurà de transcórrer un termini mínim de 72 hores i màxim de 45 dies naturals.
  
Novena. Desenvolupament de les proves selectives
  
L'oposició constarà dels exercicis següents, que seran tots obligatoris.
  
Primer exercici: obligatori i eliminatori. De coneixement del temari.
  
Consistirà a contestar per escrit un tema relacionat amb les matèries comunes, i que serà determinat pel tribunal immediatament abans de l'inici de l'exercici. La duració serà d'una hora i 30 minuts.
  
Segon exercici: obligatori i eliminatori. De coneixement del temari.
  
Consistirà en el desenvolupament, per escrit, durant un temps de tres hores, de tres temes extrets a l'atzar, immediatament abans de l'inici de l'exercici, del temari de matèries específiques (un per cada un dels tres grups en què es troben dividides).
  
Una vegada conclosa la prova, els exercicis seran introduïts en un sobre tancat i quedaran sota la custòdia del tribunal qualificador, el qual cridarà individualment les persones opositores per a la lectura pública dels temes que hagen desenvolupat.
  
Tercer exercici: obligatori i eliminatori. De caràcter pràctic.
  
Consistirà a resoldre per escrit, en un temps màxim de tres hores, dos supòsits pràctics referits a les matèries específiques, i que seran fixats pel tribunal immediatament abans de realitzar-se l'exercici.
  
Quart exercici: obligatori.
  
Consistirà a traduir, per escrit, dos textos proposats pel tribunal, un del castellà al valencià i un altre del valencià al castellà. La duració d'aquest exercici serà de 30 minuts.
  
Deu. Qualificació i valoració
  
El primer exercici serà qualificat de 0 a 4 punts, i caldrà obtenir un mínim de 2 punts per a superar-lo. En aquest exercici es valoraran els coneixements sobre el tema exposat, la capacitat de síntesi i la claredat en l'exposició.
  
El segon exercici serà qualificat de 0 a 10 punts, i caldrà obtenir un mínim de 5 punts per a superar-lo. En aquest exercici es valoraran els coneixements sobre els temes exposats, la capacitat de síntesi i la claredat en l'exposició.
  
El tercer exercici serà qualificat de 0 a 10 punts, i caldrà obtenir un mínim de 5 punts per a superar-lo. En aquest exercici es valoraran la capacitat de raonament, el sistema en el plantejament, la formulació de conclusions i el coneixement i adequada interpretació de la normativa aplicable.
  
El quart exercici serà qualificat de 0 a 3 punts. En aquest exercici es valorarà el nivell del coneixement del valencià que posseïsca la persona aspirant. La no-superació d'aquest exercici no impedirà la participació en la llista per a la determinació de la relació de persones aprovades.
  
El tribunal determinarà la qualificació de cada exercici per la suma de les qualificacions dels membres que hi assistisquen, dividit pel nombre d'aquests. Tanmateix, per a declarar que les persones aspirants han superat, o no, els exercicis eliminatoris, el tribunal actuarà de conformitat amb el que estableix l'article 26.4 de la Llei 30/1992, de 26 de novembre.
  
Finalitzades les qualificacions de cada exercici, el mateix dia en què s'adopten els acords corresponents, seran exposades al tauler d'anuncis i a la resta de llocs que les lleis assenyalen.
  
De conformitat amb el que disposa l'article 4.5 del Decret 33/1999, del Consell de la Generalitat Valenciana, la relació de persones aspirants que han superat les proves es formarà amb les que, després d'haver realitzat tots els exercicis obligatoris, hagen superat els que tinguen caràcter eliminatori, sumant per a cada un d'ells les puntuacions obtingudes en tots els exercicis. Aquesta relació s'iniciarà amb la persona aspirant que haja obtingut d'aquesta manera la puntuació total més alta, i finalitzarà, si pertoca, quan el nombre d'incloses en aquesta coincidisca amb el nombre de llocs convocats. Si el nombre de persones aspirants assenyalades en la relació d'aquesta manera fóra inferior al de places convocades, les no cobertes es declararan desertes. El tribunal no podrà declarar aprovades més persones aspirants que el total de places que s'han de cobrir en la convocatòria (total una única plaça).
  
El tribunal elevarà a l'Alcaldia una proposta de contractació a favor de la persona aspirant aprovada. Així mateix, es faculta el tribunal per a proposar a l'Ajuntament la constitució d'una bossa per a possibles interinatges o contractacions laborals temporals, integrada per les persones que, malgrat no haver sigut declarades aprovades, a parer del tribunal, hagen demostrat la seua qualificació durant el procés selectiu.
  
Onze. Presentació de documents i contractació
  
Les persones aspirants proposades han de presentar al Servei de Personal de l'Ajuntament, dins del termini de 20 dies naturals, comptadors a partir de la publicació de la llista de persones aprovades, els documents que acrediten que compleixen les condicions per a prendre part en l'oposició, i que són:
  
1. Certificat de naixement, expedit pel registre civil corresponent, o fotocòpia del document nacional d'identitat, o passaport, que es presentarà amb l'original per a la seua compulsa.
  
2. Còpia autenticada o fotocòpia, que haurà d'anar acompanyada de l'original per a la seua compulsa, del títol exigit.
  
3. Certificat del Registre Central de Penats i Rebels, referit a la data d'acabament de les proves selectives.
  
4. Declaració jurada de no estar sotmés a cap causa d'incapacitat.
  
5. Declaració dels serveis mèdics municipals acreditativa de no patir cap malaltia o defecte físic que impossibilite el normal exercici de la funció.
  
6. Declaració jurada de no haver sigut separat mitjançant un expedient disciplinari del servei de qualsevol de les administracions públiques, ni estar inhabilitat per a l'exercici de funcions públiques.
  
7. Declaració de la persona interessada de no estar exercint cap lloc o activitat en el sector públic delimitat per l'article 1 de la Llei 53/1984, indicant, així mateix, que no realitza cap activitat privada incompatible o subjecta a reconeixement de compatibilitat, fent referència, igualment, al fet de percebre una pensió de jubilació, retir o orfandat, per drets passius o per qualsevol règim de Seguretat Social públic i obligatori.
  
Davant de la impossibilitat, degudament justificada, de presentar els documents esmentats, podrà acreditar-se que es compleixen les condicions exigides en la convocatòria mitjançant qualsevol mitjà de prova admissible en dret.
  
Les persones que dins del termini fixat, i llevat de casos de força major degudament acreditats, no presenten la documentació o de l'examen d'aquesta es deduïra que no tenen algun o cap dels requisits assenyalats, no podran ser contractades, i quedaran anul·lades totes les seues actuacions, sense perjudici de la responsabilitat en què hagen pogut incórrer per falsedat.
  
Les persones proposades hauran de subscriure un contracte laboral en el termini de 20 dies, comptadors a partir de l'endemà de l'acabament de presentació de documents acreditatius de complir les condicions per a prendre part en les proves selectives. S'entendrà que les persones que no subscriuen el contracte laboral dins del termini assenyalat sense una causa justificada renuncien al seu dret a la plaça.
  
S'establirà un període de prova de dos mesos.
  
Abans de finalitzar aquest període, una comissió composta pel regidor delegat de Recursos Humans, el cap del Servei de Recursos Humans, el regidor delegat de l'Àrea i el cap del servei respectiu farà una valoració exhaustiva de l'aptitud de les persones aspirants. En el cas que no siguen considerats aptes, l'Alcaldia dictarà una resolució motivada on exposarà que les persones aspirants no han superat el període de prova i que, per tant, no pertoca que continuen com a personal laboral fix de l'Ajuntament de Gandia. En aquest últim cas serà preceptiu l'informe previ favorable al cessament del tribunal, que es constituirà a aquest efecte i que podrà efectuar les proves que estime necessàries per a poder fonamentar suficientment el seu informe.
  
Dotze. Incidències
  
El tribunal està autoritzat per a resoldre els dubtes que es presenten i adoptar els acords que calguen per al bon ordre del procés selectiu en tot allò no disposat en aquestes bases.
  
Tretze. Recursos
  
Contra aquestes bases i la convocatòria corresponent, actes que exhaureixen la via administrativa, es pot interposar:
  
A) Recurs de reposició, amb caràcter potestatiu, davant de l'òrgan municipal que va dictar l'acte. El termini per a interposar aquest recurs serà d'un mes, comptador des de l'endemà de la publicació d'aquestes bases en el Butlletí Oficial de la Província de València i Diari Oficial de la Generalitat Valenciana. Una vegada interposat el recurs, no podrà interposar-se un recurs contenciós administratiu fins que aquell siga resolt expressament o haja sigut desestimat per silenci pel transcurs d'un mes, comptador des de la data de la seua interposició, sense haver notificat la seua resolució; en aquest cas quedarà expedita la via contenciosa administrativa.
  
B) Recurs contenciós administratiu, directament, davant de la Sala Contenciosa Administrativa del Tribunal Superior de Justícia de la Comunitat Valenciana. El termini per a interposar el recurs és: a) de dos mesos, comptadors des de la publicació d'aquestes bases en el Butlletí Oficial de la Província de València i en el Diari Oficial de la Generalitat Valenciana, si no s'ha interposat el recurs de reposició potestatiu; b) de dos mesos, comptadors des de l'endemà de la notificació de la resolució expressa del recurs de reposició; o c) de dos mesos, comptadors a partir del transcurs d'un mes des de la interposició del recurs de reposició sense que s'haja notificat la resolució expressa d'aquest.
  
Contra les resolucions i els actes de tràmit que no exhaureixen la via administrativa, quan aquests últims decidisquen directament o indirectament el fons de l'assumpte, determinen la impossibilitat de continuar el procediment, produïsquen indefensió o perjudici irreparable a drets i interessos legítims, les persones interessades hi podran interposar un recurs d'alçada en el termini d'un mes davant de l'òrgan superior jeràrquic del que els va dictar.
  
ANNEX
  
Temari
  
Matèries comunes
  
Tema 1. La Constitució espanyola de 1978. Nocions generales. Drets i deures fonamentals dels espanyols.
  
Tema 2. El Govern i l'administració de l'estat. L'organització territorial de l'estat. La Comunitat Valenciana.
  
Tema 3. El municipi: concepte. Els òrgans de govern municipals: l'alcalde, el ple i la comissió de govern.
  
Tema 4. Personal al servei de les entitats locals. Classes. Drets i deures. Règims disciplinaris.
  
Matèries específiques
  
Grup I
  
Tema 5. L'esport. Temps lliure i oci en la societat actual.
  
Tema 6. Els sistemes d'entrenament. Planificació de l'entrenament.
  
Tema 7. L'adaptació a l'esforç físic. La resistència, la força, la velocitat i la flexibilitat.
  
Tema 8. L'entrenament de les qualitats físiques bàsiques. Factors entrenables i no entrenables.
  
Tema 9. Esport en la infància.
  
Grup II
  
Tema 10. Mètodes d'ensenyament en educació física.
  
Tema 11. Organització de grups. Models de sessió.
  
Tema 12. Els esports individuals. Característiques bàsiques.
  
Tema 13. Els esports col·lectius.
  
Tema 14. Aspectes físics bàsics. Tècniques, tàctiques i reglaments de bàsquet, futbol, handbol i voleibol.
  
Grup III
  
Tema 15. Tercera edat i exercici físic.
  
Tema 16. Ensenyament de la natació. Estils en natació. Principis generals del salvament aquàtic.
  
Tema 17. Activitats esportives al municipi. Model d'actuació esportiva municipal.
  
Tema 18. Esport escolar. Planificació.
  
Tema 19. Legislació bàsica fonamental referida a l'esport.
  
Tema 20. Entitats esportives: els clubs i les federacions esportives.